b'\n_START_ARTICLE_\nHans Lipps\n_START_SECTION_\nLiv\n_START_PARAGRAPH_\nEfter at have taget studentereksamen i Dresden i 1909, begyndte Lipps studier af kunsthistorie, arkitektur, \xc3\xa6stetik og filosofi ved M\xc3\xbcnchens universitet. I 1910-1911, mens han foretig sin milit\xc3\xa6rtjeneste i Dresden, fortsatte han sine filosofistudier p\xc3\xa5 Technische Universit\xc3\xa4t Dresden. For\xc3\xa5ret 1911 skiftede han til universitetet i G\xc3\xb6ttingen, for at studere under Edmund Husserl. Sammen med Theodor Conrad og hans kone Hedwig Conrad-Martius, Edith Stein, Roman Ingarden og Fritz Kaufmann var Lipps medlem af G\xc3\xb6ttingens filosofiske forening, der samledes omkring Husserl og Adolf Reinach. Edith Stein beskrev den unge Lipps s\xc3\xa5ledes: \xe2\x80\x9cHe was very tall, slender but strong; his handsome, expressive face was fresh like a child\xe2\x80\x99s and his big round eyes were earnest \xe2\x80\x93 questioning like a child\xe2\x80\x99s eyes. He usually uttered his opinion in a short but definitive statement.\xe2\x80\x9d_NEWLINE_Lipps studerede ogs\xc3\xa5 biologi. Vinteren 1912 f\xc3\xa6rdiggjorde han et doktorat med en dissertation med titlen "Om strukturelle \xc3\xa6ndringer af planter i et modificeret medium.", hvorefter han begyndte at studere medicin. 1914-1918 gjorde han tjeneste i f\xc3\xb8rste verdenskrig som assisterende l\xc3\xa6ge. Efter krigen fortsatte han sine afbrudte studier i G\xc3\xb6ttingen og Freiburg universitet, og afsluttede sin uddannelse i medicin. I 1919 fik han sin licens til at praktisere, og i 1920 udgav han sin dissertation i medicin om "... effekterne af visse colchinderivater.""_NEWLINE_1921 f\xc3\xa6rdiggjorde han sin habilitation (kvalifikation til at blive professor]] under matematikeren Richard Courant, som han havde m\xc3\xb8dt gennem Edith Stein, med en dissertation med titlen "Unders\xc3\xb8gelser af matematikkens filosofi". Lipps havde en t\xc3\xa6t personlig forbindelse med filosofferne Josef K\xc3\xb6nig, Helmut Plessner og Georg Misch. I det akademiske \xc3\xa5r 23/24 afholdt ham og Misch et seminar om hermeneutikkens betydning. 1928 var Lipps afl\xc3\xb8ser for professoren i filosofi p\xc3\xa5 Marburg Universitet. Efter at han afviste et professorat p\xc3\xa5 universitetet i Santiago de Chile tog han i 1936 stillingen som professor i filosofi p\xc3\xa5 universitetet i Frankfurt am Main._NEWLINE_Gennem sin akademiske karriere praktiserede Lipps lejlighedsvist medicin, det han afl\xc3\xb8ste milit\xc3\xa6rl\xc3\xa6ger og landl\xc3\xa6ger. I semesterferien 21/22 og 30/13, da han var professor, var han i lange perioder l\xc3\xa6ge for fl\xc3\xa5den, hvor han rejste til alle kontinenter, undtagen Australien. I 1934 meldte Lipps sig ind i SS. If\xc3\xb8lge Otto Friedrich Bollnow var Lipps\' grund hertil at skabe distance mellem ham og nazistpartiet, idet han mente at SS var en rent milit\xc3\xa6r organisation._NEWLINE_I starten af Anden Verdenskrig blev Lipps (september 1939) udskrevet til milit\xc3\xa6rt og tjente som milit\xc3\xa6rl\xc3\xa6ge i Frankrig og Rusland. Han blev dr\xc3\xa6bt i et slag ved Shabero/Ochwat 19 september 1941, og blev begravet i den n\xc3\xa6rliggende kirkeg\xc3\xa5rd i Durino.\n_START_SECTION_\nFilosofi som ansvarlig selvaccept\n_START_PARAGRAPH_\nIf\xc3\xb8lge Lipps er den menneskelige eksistens funderet i fortolkningen af virkeligheden. At sp\xc3\xb8rge hvad noget er henviser til og involverer p\xc3\xa5 fundamentalt plan mennesket, i hvis relation alting er prim\xc3\xa6rt._NEWLINE_Som Martin Heidegger unders\xc3\xb8ger Lipps det konkrete menneskelige persons v\xc3\xa6ren. Men hvor Heidegger fortolker denne v\xc3\xa6ren som noget der viser sig selv, begynder Lipps med sp\xc3\xb8rgsm\xc3\xa5let "Til hvilken grad f\xc3\xb8rer det v\xc3\xa6rendes mangfoldige betydning til lige den erfaring der udg\xc3\xb8r min eksistens." Med dette sp\xc3\xb8rgsm\xc3\xa5l er Lipps t\xc3\xa6ttere p\xc3\xa5 Husserls metode af transcendental unders\xc3\xb8gelse. Men i mods\xc3\xa6tning til Husserl interesserer Lipps sig hverken for det v\xc3\xa6rendes konstitution eller, som Heidegger, med sp\xc3\xb8rgm\xc3\xa5let om "det v\xc3\xa6rendes v\xc3\xa6ren". Fra Lipps synsvinkel kan v\xc3\xa6ren ikke adskilles fra konkretiseringen af dens essens. Hans fokus er de mangfoldige meninger som v\xc3\xa6ren, dvs. "er", i s\xc3\xa6tninger som "er bl\xc3\xa5t, "er en l\xc3\xb8ve", "er jern", "er regn", "er en tale", "er gr\xc3\xa5dighed" osv. betegner forskellige ting og adskiller sig i deres respektive meninger. Herfra konkluderer Lipps "Der findes ingen universel ontologi."_NEWLINE_If\xc3\xb8lge Lipps defineres filosofi ikke af noget specifikt emne, og har heller ikke noget klart afgr\xc3\xa6nset forskningsfelt.() Filosofien kan heller ikke splittes op i discipliner. Filosofi betegner en retning og et synspunkt, man ikke kan indtage ved en viljesakt, da filosofi best\xc3\xa5r i en holdning der udvikler sig i direkte mods\xc3\xa6tning til vores naturlige tilb\xc3\xb8jeligheder. Filosofien vil ikke grundl\xc3\xa6gge noget; det er snarere noget der sker som "en ansvarlig overtagelse af et allerede sket grundlag."_NEWLINE_Filosofien stammer fra en bevidsthed, der allerede var tilstede, men uden at v\xc3\xa6re bevidst om sig selv.) S\xc3\xa5ledes fors\xc3\xb8ger jeg at blive bevidst om mig selv og min oprindelse, og s\xc3\xa5ledes f\xc3\xa5 et originalt forhold til virkeligheden, ved at acceptere mig selv og mine tidligere beslutninger.'